**Информация съгласно Приложение № 4 към чл.12, ал.1, т.1 и чл.14 от Наредба 2 от 09.11.2021г. за първоначално и последващо разкриване на информация при публично предлагане на ценни книжа и допускане на ценни книжа до търговия на регулиран пазар към шестмесечен консолидиран финансов отчет на**

**на „УЕБ МЕДИЯ ГРУП“ АД**

**за периода 01.01.2023г. – 31.12.2023г.**

1. За емитенти и лица по § 1д от допълнителните разпоредби на ЗППЦК

***1.1. Промяна на лицата, упражняващи контрол върху дружеството***

През отчетния период в Съвета на директорите на „УЕБ МЕДИЯ ГРУП“ АД не  
са извършвани промени.

Към 31.12.2023г. акционери, притежаващи над 5 на сто от капитала на „УЕБ МЕДИЯ ГРУП“ АД са следните:

|  |  |  |
| --- | --- | --- |
| Наименование | Брой притежавани акции | % |
| „НЮ УЕБ МАРКЕТ” АД | 5 758 509 | 73.45% |

***1.2. Откриване на производство по несъстоятелност за дружеството или за негово дъщерно дружество и всички съществени етапи, свързани с производството до обявяване на дружеството в несъстоятелност***

Не е откривано производство по несъстоятелност за дружеството или за негово дъщерно дружество.

***1.3. Сключване или изпълнение на съществени сделки***

През отчетния период не са сключвани и/или изпълнявани съществени сделки, които водят или може основателно да се предположи, че ще доведат до благоприятна или неблагоприятна промяна в размер на 5 или повече на сто от приходите или печалбата на дружеството или негово дъщерно дружество., от друг финансов показател, както и пазарната цена на издадените акции;

***1.4. Решение за сключване, прекратяване и разваляне на договор за съвместно предприятие***

През отчетния период не е приемано решение за сключване, прекратяване и разваляне на договор за съвместно предприятие за „УЕБ МЕДИЯ ГРУП“ АД или негово дъщерно дружество.

***1.5. Промяна на одиторите на дружеството и причини за промяната***

През отчетния период не е извършвана промяна в одитора на „УЕБ МЕДИЯ ГРУП“ АД и дружествата, включени в консолидацията, които подлежат на независим финансов одит.

***1.6. Образуване или прекратяване на съдебно или арбитражно дело, отнасящо се до задължения или вземания на дружеството или негово дъщерно дружество, с цена на иска най-малко 10 на сто от собствения капитал на дружеството***

Във връзка с постановено от Софийски градски съд Решение от 20.11.2020 г. е извършена ретроспективна корекция на счетоводните регистри и отчети на Дружеството за 2019 г. и 2018 г. В резултат на съдебното решение Дружеството майка следва да прехвърли собствеността върху акции придобити на обща стойност 7 616 хил. лв. и има право да получи обратно платените от него на дружествата-продавачи парични средства в размер на 7 582 хил. лв. Дружеството майка е получило частично суми от дружествата-продавачи, като е признало в отчета вземания от сделки с финансови активи в размер на 2 103 хил. лв.

***1.7. Покупка, продажба или учреден залог на дялови участия в търговски дружества от емитента или негово дъщерно дружество***

През отчетния период „УЕБ МЕДИЯ ГРУП“ АД учреди ново дъщерно дружество 100 % собственост на „УЕБ МЕДИЯ ГРУП“ АД, дружеството Х КЛУБ ЕООД, ЕИК: 207438569, с едноличен собственик на капитала, „УЕБ МЕДИЯ ГРУП“ АД , ЕИК:131387286. Регистрираният капитал на дъщерно дружество „Х КЛУБ” ЕООД е 100 лв.

Във връзка с вписване в Търговския регистър към Агенцията по вписванията през месец ноември 2023г. за дружеството Х КЛУБ ЕООД, ЕИК: 207438569 е вписано увеличението размера на капитала, от 100 лв. на 5000 лв. Дружеството е променило наименованието от „Х КЛУБ” ЕООД на „Уолфстоун Студио” ООД. С включване на нов съдружник УОЛФСБЕЙН ФИЛМС ЕООД ЕИК 206802322, дяловете които УЕБ МЕДИЯ ГРУП АД вече притежава в Уолфстоун Студио ООД са 50% от общия капитал на дружеството и е класифицирано в отчета като инвестиция в съвместно дружество.

През отчетния период УЕБ МЕДИЯ ГРУП“ АД, е прехвърлило 100% от дяловото си участие в “РАДИО СТАНЦИЯ” EООД, ЕИК 201446801, като продаде на „Инвестор.бг” АД, 6 000 /шест хиляди/ дяла всеки с номинална стойност от 10 /десет/ лева и с обща номинална стойност от 60 000 лв., представляващи 100 % от капитала на “РАДИО СТАНЦИЯ” EООД, ЕИК 201446801, при продажна цена от 21 000лв.

***1.8. Други обстоятелства, които дружеството счита, че биха могли да бъдат от значение за инвеститорите при вземането на решение да придобият, да продадат или да продължат да притежават публично предлагани ценни книжа***

С решение на Съвета на директорите на „УЕБ МЕДИЯ ГРУП“ АД от 22.12.2023г. и проведено Извънредно общо събрание на акционерите на 15.02.2024г. е взето решение за извършване на обратно изкупуване на акции на Дружеството със следните параметри:

\* Максимален брой акции, подлежащи на обратно изкупуване – 235 000 /двеста тридесет и пет хиляди/ акции

\* Дати за начало и край на обратното изкупуване:

- ОСА възлага на Съвета на директорите да определи срока на обратното изкупуване, началната и крайната дата на обратното изкупуване.

 \* Минимален и максимален размер на цената на изкупуване:

- Минимална цена – 1.40 лв. за една акция

- Максимална цена – 2.10 лв. за една акция

 \* Условия и ред за изкупуване - еднократно или на части в две или повече процедури по обратно изкупуване на акции от дружеството чрез борсови и/или извънборсови сделки.

 ОСА възлага на Съвета на директорите да определи всички останали параметри по обратните изкупувания и да извърши всички действия в изпълнение на приетите решения, включително правото да удължава срока по обратните изкупувания, но не по дълъг от 18 месеца, съобразно чл. 18, ал. 3, т. 2 от устава на дружеството.

27.02.2024 г. Изпълнителен директор:

/ Марин Стоев /

Председател на СД: /Здравко Стоев/